  Майя Бывальцева Удмуртиысь дышетскисьёсты сочинениосты гожтонъя огъяросси вожвылъяськонэ пыриськыны ӧтё. Со сярысь элькунысь дышетонъя но тодосъя министерстволэн пресс-службаез ивортэ. Россиысь калыкез дышетонъя министерство вожвылъяськонэз 12-тӥ куартолэзьысен 31-тӥ коньывуонозь онлайн амалэн ортчытэ. Конкурсын пиналъёс творчествоя быгатонлыкъёссэс, ӟуч кылэз но литератураез тодэмзэс возьматыны, текстъёс кылдытыны устолыксэс азинтыны быгатозы. Сочинение гожтон – со тужу сто йылол, ми сое азьланьтыны кулэ шуыса лыдъяськом. Ӵектэм темая материалъёсты эскерон, сочинениослэн пуштросэзъя малпаськон, ас мылкыдъёсты шараяны дышетскисьёслы гожъяськыны быгатэмзэс азинтыны, ӟуч кылэз тодэмзэс муромытыны, ас малпанъёссэс валамон но визьрадо вераны быгатонлыксэс умоятыны юрттоз. Сыӵе ужа пиналлэсь тодон-валанъёссэ паськытатыны луонлык сётоз но эскерон но гожъяськон ӧрын ас кужымзылы оскон сётоз Сергей Кравцов, Россиысь калыкез дышетонъя министрДышетскисьёслы кӧня ке дасо темаос ӵектӥзы. Соосын но вожвылъяськонлэн валатэтэныз (положение)  тодматскыны луэ.  Вожвылъяськонын вормисьёс федерал люкетаз 100 пыриськисьёс луозы, устооссэ ужъёсты бичетэн поттозы. Федерал люкетын вормисьёсты министерство Москваын сӥё-дано ужрадын пусъёз. Тодэ вайытом, 16-тӥ куартолэзе «Улэп классика» («Живая классика») вожвылъяськонлэн огъяросси йылпумъянэз ортчоз. Удмуртиысь куинь пинал лыдӟисьёс отчы онлайн амалэн пыриськозы.  Тегъёс: Дышетон Ижкар Удмуртия вожвылъяськон пиналъёс  